Mohd Shakir Shaari

Mohd Shakir Shaari (lahir 29 September 1986 di Kota Bharu, Kelantan) merupakan pemain bola sepak Malaysia yang beraksi bersama Johor Darul Takzim FC sebagai pemain tengah bertahan dalam Liga Super Malaysia.

Kerjaya

MPPJ FC
Shakir memulakan kerjaya sebagai pemain bola sepak bersama skuad Piala Presiden Kelantan pada 2004 semasa berumur 18 tahun. Pada 2005, dia menyertai pasukan MPPJ FC untuk semusim dan telah meninggalkan pasukan yang dilanda masalah kewangan itu pada musim berikutnya.

My Team
Seterusnya, dia menandatangani kontrak bersama UPB-MyTeam FC yang beraksi dalam Liga Super Malaysia pada 2006. Pada 2009, kelab itu dikeluarkan dari beraksi di Liga Super Malaysia akibat masalah kewangan.

Kelantan FA
Selepas melihat potensi besarnya sebagai midfielder yang berpotensi, jurulatih Kelantan Peter James Butler membawa Shakir ke skuad kendaliannya. Dia secara rasmi bersama skuad Kelantan FA pada 2010.
Dia adalah tonggak penting pasukan juara Piala Malaysia 2010, juara Liga Super 2011 dan juara Piala FA 2012.

Johor Darul Takzim
Pada musim 2013, Shakir akan bermain untuk pasukan selatan tanah air Johor Darul Takzim FC dan diberi jersi nombor 16.

Kerjaya Antarabangsa
Shakir menganggotai skuad negara mengalahkan Myanmar 2-0 pada aksi antarabangsa pada 18 Jun 2011. Dia juga dipanggil oleh jurulatih Malaysia Datuk K. Rajagobal untuk perlawanan persahabatan menentang Filipina dan Singapura pada Jun 2012

Piala Suzuki AFF 2012
Shakir juga dipanggil untuk membarisi skuad Piala Suzuki AFF 2012.

Pencapaian

Anugerah
Shakir menerima Pingat Setia Mahkota Kelantan (PS) sempena Hari Keputeraan Sultan Kelantan ke 43 pada 11 November 2012.

Keluarga
Pada 9 Disember 2010, Shakir telah memperisterikan Nurul Fatiha Abd Hamid, bekas atlet gimnastik artistik negara. Mereka telah dikurniakan seorang anak lelaki selepas dua tahun berkahwin.

Rujukan

Pautan Luar

Kelahiran 1986
Orang hidup
Orang dari Kelantan
Pemain bola sepak Malaysia
Pemain bola sepak antarabangsa Malaysia
Pemain bola sepak Kelantan FA
Pemain Johor Darul Ta'zim F.C.